CELEX: 62008CO0353
Language: lv
Date: 2009-11-09 00:00:00
Title: Tiesas rīkojums (septītā palāta) 2009. gada 9.novembrī.#A. Menarini Industrie Farmaceutiche Riunite Srl un citi pret Ministero della Salute un Agenzia italiana del Farmaco (AIFA).#Lūgums sniegt prejudiciālu nolēmumu: Tribunale amministrativo regionale del Lazio - Itālija.#Tiesas Reglamenta 104. panta 3. punkta pirmā daļa - Direktīva 89/105/EEK - To pasākumu pārskatāmība, kas reglamentē cilvēkiem paredzēto zāļu cenas - 4. panta 1. punkts - Cenu iesaldēšana - Cenu samazināšana.#Lieta C-353/08.

Tiesas (septītā palāta) 2009. gada 9. novembra rīkojums – A. Menarini Industrie Farmaceutiche Riunite u.c./Ministero della Salute un Agenzia italiana del Farmaco (AIFA)
      (lieta C‑353/08)
      Tiesas Reglamenta 104. panta 3. punkta pirmā daļa – Direktīva 89/105/EEK – Pasākumu, kas reglamentē cilvēkiem paredzēto zāļu cenas, pārskatāmība – 4. panta 1. punkts – Cenu iesaldēšana – Cenu samazināšana
      Tiesību aktu tuvināšana – Farmaceitiskie produkti – Direktīva 89/105 – Cilvēkiem paredzētas zāles (Padomes Direktīvas 89/105 1. panta 1. punkts un 4. panta 1. punkts) (sal. ar 8. punktu un rezolutīvās
         daļas 1)–4) punktu)
      
      Priekšmets
      
         Lūgums sniegt prejudiciālu nolēmumu – 
               Tribunale Amministrativo Regionale del Lazio
                – Padomes 1988. gada 21. decembra Direktīvas 89/105/EEK par to pasākumu pārskatāmību, kas reglamentē cilvēkiem paredzēto
                  zāļu cenas un to iekļaušanu valstu veselības apdrošināšanas sistēmās (OV L 40, 8. lpp.), 4. panta 1. un 2. punkta interpretācija
                  – Zāļu cenu iesaldēšana – Procedūras, kas jāievēro gadījumā, kad tiek veikta cenu samazināšana
               
            Rezolutīvā daļa:
      
         
                  1)
               
               
                  
               
               
                  	Padomes 1988. gada 21. decembra Direktīvas 89/105/EEK par to pasākumu pārskatāmību, kas reglamentē cilvēkiem paredzēto zāļu
                     cenas un to iekļaušanu valstu veselības apdrošināšanas sistēmās, 4. panta 1. punkts ir jāinterpretē tādējādi, ka ar nosacījumu,
                     ka tiek ievērotas šajā tiesību normā noteiktās prasības, dalībvalsts kompetentās iestādes var veikt vispārpiemērojamus pasākumus
                     visu zāļu vai noteiktu kategoriju zāļu cenu samazināšanai, pat ja pirms šo pasākumu veikšanas nav notikusi šo cenu iesaldēšana;
                  
               
            
         
                  2)
               
               
                  
               
               
                  	Direktīvas 89/105 4. panta 1. punkts ir jāinterpretē tādējādi, ka ar nosacījumu, ka tiek ievērotas šajā tiesību normā noteiktās
                     prasības, ir iespējams veikt pasākumus visu zāļu vai noteiktu kategoriju zāļu cenu samazināšanai vairākas reizes gadā, kā
                     arī to atkārtoti veikt vairākus gadus pēc kārtas;
                  
               
            
         
                  3)
               
               
                  
               
               
                  	Direktīvas 89/105 4. panta 1. punkts ir jāinterpretē tādējādi, ka tam nav pretrunā tas, ka pasākumi visu zāļu vai noteiktu
                     kategoriju zāļu cenu kontrolei tiek veikti, pamatojoties uz paredzētajiem izdevumiem, ar nosacījumu, ka tiek ievērotas šajā
                     tiesību normā noteiktās prasības un ka aprēķini ir pamatoti ar objektīviem un pārbaudāmiem apstākļiem;
                  
               
            
         
                  4)
               
               
                  
               
               
                  	Direktīvas 89/105 4. panta 1. punkts ir jāinterpretē tādējādi, ka dalībvalstīm, ievērojot šajā direktīvā noteikto pārskatāmības
                     mērķi, kā arī minētajā tiesību normā norādītās prasības, ir jānosaka kritēriji, uz kuru pamata jāpārbauda šajā tiesību normā
                     paredzētie makroekonomiskie apstākļi, un šie kritēriji var būt gan vienīgi izdevumi par zālēm, gan visi veselības aprūpes
                     izdevumi vai arī cita veida izdevumi.